নারায়ণগঞ্জে পিকআপ ভ্যানে আগুন
নারায়ণগঞ্জের ফতুল্লায় একটি পিকআপ ভ্যানে আগুন দিয়েছে দুর্বৃত্তরা।
আজ শুক্রবার সন্ধ্যা সোয়া ৬টার দিকে ঢাকা-নারায়ণগঞ্জ পুরাতন সড়কের পঞ্চবটী এলাকায় এ ঘটনা ঘটে।
ফতুল্লা মডেল থানার ভারপ্রাপ্ত কর্মকর্তা (ওসি) নূরে আযম বিষয়টি দ্য ডেইলি স্টারকে নিশ্চিত করেছেন।
তিনি বলেন, 'খবর পেয়ে ফায়ার সার্ভিস ও পুলিশের একটি দল ঘটনাস্থলে যায়। তবে তার আগেই স্থানীয়রা আগুন নিভিয়ে ফেলে। এই ঘটনায় কেউ হতাহত হয়নি। পরিস্থিতি নিয়ন্ত্রণে রয়েছে।'
অগ্নিসংযোগকারীদের চিহ্নিত করে আইনের আওতায় আনতে পুলিশ কাজ করছে বলেও জানান ওসি।

নারায়ণগঞ্জের ফতুল্লায় একটি পিকআপ ভ্যানে আগুন দিয়েছে দুর্বৃত্তরা।